## Re algoritmus

***O algoritme***

Algoritmus Reme, alebo štandard Reme je postupnosť krokov, ktoré považujeme za metódu postupného zaostrovania. Podobný proces využívame pri fotografovaní, keď pomocou objektívu našu pozornosť sústredíme na konkrétny detail objektu záujmu. Takým objektívom, pomocou ktorého dokážeme sústrediť – vnoriť našu pozornosť do objektu nášho záujmu, je ***Re tabuľka***. Zaostrovanie s jej pomocou je stupňovité - rozdelené do postupnosti piatich stupňov zaostrenia. Prechod z nižšieho stupňa zaostrenia na vyšší sprevádza logická argumentácia, poznanie a skúsenosti. Tie sú zárukou pre minimalizáciu rozptylu hodnoteného pocitu v prípade viacerých hodnotiteľov. Sú základom pre ich kritickú spätnú väzbu - komunikáciu, ktorá je zárukou pre minimalizovanie ich chybového rozptylu - korekcie ostrosti nezhody pri prechode na každý ďalší stupeň hodnotenia. Záporná spätná väzba je neoddeliteľnou súčasťou každého hodnotenia osobných sociálnych pocitov - poznania, myslenia, dokonalosti a pod. Základom hodnotenia je vždy konkrétny objekt, ***entita*** - to čo chceme hodnotiť.

***Teoretické minimum a entita***

Neznalosť vedie k nekvalite, k urýchleným rozhodnutiam, k vylúčeniu spätnej väzby z procesu rozhodovania a schvaľovania. Základom nekvality je vždy nedostatočné hodnotenie a ohodnotenie čohokoľvek čo ovplyvňuje: nastavenie cieľa, požiadavky, želaného správania. Entity v čase prípravy, realizácie a pri sledovaní jej dopadov. Vo všetkých sociálnych procesoch vyžadujme presnosť, dokonalosť a neomylnosť. Komunikácia je základná entita týchto procesov.

Pri hodnotení plnenia cieľov, požiadaviek a očakávaní používame často dvojstavové hodnotenie: dobre/zle, čierne/biele. Dva stavy sú kvalitatívne veľmi slabým ohodnotením. Preto sa využíva viacúrovňové hodnotenie: veľmi dobre, dobre, nerozhodne, zle, veľmi zle. Päťúrovňové hodnotenie umožňuje zaujať citlivejší postoj k hodnoteniu a ohodnoteniu. V súčasnej praxi ani takéto ohodnotenie neuspokojí. Je potrebné už v zárodku každého procesu – v našom myslení – vytvoriť prirodzený zvyk, ktorého prostredníctvom budeme pripravení zaujať subjektívny postoj vo vzťahu k prítomnej realite. Cestou k takému návyku je porovnanie kvality sledovaného prejavu – správania entity, s referenčnou hladinou. Na tom je postavená myšlienka Re štandardu. Pásmo koktavosti, systémová nula a hladina 50 °Re vznikli ako dôsledok využitia Reflexnej metódy ([Reme](https://www.martinus.sk/842849-reflexna-metoda-a-manual-reflexnej-analyzy-swot/kniha)) v praxi.

***Algoritmus***

Podľa štandardu Reme za najlepšiu úroveň hodnotenia považujme hladinu 100 °Re - za najhoršiu 0 °Re. Medzi týmito dvomi hladinami začína ***prvý stupeň hodnotenia***. Rozhodovania sa, či správanie sociálneho procesu – entity, pociťujeme ako správne, alebo nesprávne. To nerozhodné – koktavé, budeme vnímať ako nestabilný stav. Ako proces bez stabilných základov, ktorý vyžaduje trvalé sledovanie.

***V druhom stupni*** hodnotenia rozhodneme o nasmerovania uhla pohľadu do Re tabuľky - o zaostrení do jedného z jej piatich sektorov ostrosti: veľmi dobrý; dobrý; koktavý; zlý, alebo veľmi zlý;

***V treťom stupni*** uhol zaostrenia zúžime o jednu tretinu. Zaostríme - nasmerujeme ho do dolného, stredného, alebo horného pásma sektoru, ktorí sme zvolili v druhom stupni hodnotenia. Pomôckou je textová šablóna. Jej obsah je potrebné primerane upraviť tak, aby bol v zhode so správaním a prejavmi hodnotenej entity.

***V štvrtom stupni*** uhol zaostrenia zúžime opäť o jednu tretinu. Opäť nasmerujeme uhol pohľadu do dolného, stredného, alebo horného pásma sektoru, ktorí sme zvolili v treťom stupni hodnotenia. Na tomto stupni rozhodovania už prihliadame aj na vývoj správania sa hodnotenej entity v predošlom období. Uvažujeme o možnom vývoji správania v budúcnosti. Tento stupeň vnáša do hodnotenia intuitívny, osobný pocit hodnotiteľa na dynamické správanie entity. Na jej možné pásmo oscilácií, pre ktoré sa hodnotiteľ rozhodne: dolné, stredné, alebo horné.

***Piaty stupeň hodnotenia*** - konečné rozhodnutie hodnotiteľa. Určenie hodnoty oscilačnej hladiny, pre ktorú je správanie sledovanej entity v čase hodnotenia prevládajúce.

***Pomôcka pre praktické používanie*** [***Re tabuľky***](https://www.mba-strategy.sk/storage/files/21/tabulka-re.docx)***:***

1. **Stupeň** – stav správania

Hodnotená entita vykazuje dobré, vyhovujúce správanie, ***správny stav***; alebo zlé, nevyhovujúce správanie, ***nesprávny stav***.

1. **Stupeň** – úroveň, sektor správania

Nasmerovanie uhla pohľadu do sektora: veľmi dobrý; dobrý; koktavý; zlý; veľmi zlý.

1. **Stupeň** – voľba pásma vo zvolenom sektore

Uhol zaostrenia nasmerujeme do: do dolného; alebo stredného; alebo horného pásma zvoleného sektora.

1. **Stupeň** – doladenie pásma oscilácií vo zvolenom sektore

Uhol zaostrenia nasmerujeme do: do dolného; alebo stredného; alebo horného pásma oscilácií.

1. **Stupeň** – rozhodnutie o oscilačnej hladine

V prvom kroku zaostriť: dole, alebo na stred, alebo dole;

V druhom kroku určiť hodnotu hladiny.